由於有啲流動裝置，因爲採用編碼或者字型格式問題，往往淨係支援基本區漢字，或者淨係支援到擴展區a，擴展區b開始嘅「四字節區域」就唔支持。結果，位於「四字節區域」嘅漢字往往成爲急用字。例如「𨋢」字對香港人嚟講極爲常用，但係佢喺擴展區b，唔少裝置仍然未支援，令到好多人都仲係難以使用呢個字。